JohanHeinsen/ENO huggingface dataset:
Viborger Samler, 1848-05-20
Preuss. Staats-Anzeiger indeholder i sin ikke officielle Deel en Meddelelse om den svenske Regjerings Notification til det preussiske Cabinet, hvorefter Sverrig vil modsætte sig enhver tydsk Invasion paa egentlig dansk Gebeet. Derhos har den svenske Gesandt i Berlin udtrykkelig bemærket, at denne Forholdsregel er af en reen defensiv Natur, og at de tydske Skibe endnu som hidtil vilde finde Sikkerhed og god Modtagelse i de svenske og norske Havne, saalænge Reciprocitet fandt Sted. Ligeoverfor disse Erklæringer har den kgl. Regjering kunnet give den beroligende Forsikkring, at der hverken fra Forbundets Side eller fra Preussens Side næredes nogensomhelst Hensigt med Hensyn til en Erobring, – en Erklæring saaledes som den allerede gjentagne Gange var udtalt og af den preussiske Regjering notificeret de europæiske Magter. Angaaende Occupationen af en Deel af Jylland, da havde den ingen anden Characteer end den af en nødtvungen Repressalie imod den af Danmark decreterede Borttagelse af tydsk Eiendom, for saaledes at erholde en Garanti med Hensyn til Erstatning, samt at Preussen allerede havde erklæret sig beredt til, naar Øiemedet af denne Forholdsregel opnaaedes, at trække sine Tropper ud af Jylland.
Viborger Samler, 1848-05-20
Jndenlandske Efterretninger. Den danske Regjerings overordentlige Sendebud til det svensk norske Hof, Generalmajor W. Oxholm, og den ham attacherede Capt. J. Harbou, ankom Søndagen den 7de til Stockholm. Allerede underveis havde de mødt levende Udtryk af Folkesympathien, men først da de kom til Stockholm erfarede de, at Kong Oscar havde taget den Beslutning, at erklære den danske Sag for hele Nordens; i hvilken Henseende ikke blot Broderfolkenes Stemning har yttret sin Jndflydelse paa deres Regjering, men ogsaa den danske Minister i Stockholm, Kammerherre Bille, turde have indlagt sig megen Fortjeneste af sit Land. Samme Dag som det overordentlige Gesandtskab var ankommen til Sverrigs Hovedstad, blev det imod almindelig diplomatisk Sædvane stedet til Audients, og efter at Kammerherre Bille ved denne Leilighed havde forestillet det, underholdt Kong Oscar sig i halvtredie Time med de nævnte Herrer, hørte deres Forestillinger og meddeelte dem sine Beslutninger. Hs. Majestæt erklærede, at det var hans Agt at sende et svensk Armeecorps til Danmark for at operere med den danske Armee, og at han vilde beordre sine Krigskibe til, efterhaanden som deres Rustning bleve færdig, at løbe ud og vise deres Flag ved Siden af Dannebrog. Enkedronningen, Dronning Josephine og Kongehusets øvrige Medlemmer forenede deres Forsikkringer med Kongens om den Sympathie, som den danske Sag fandt hos dem som hos Nationen. Studentersangforeningen fra Upsala var da ankommen til Stockholm for at give 2 Concerter, hvis Udbytte er bestemt til Bidrag til det danske Krigstyr, og som Saadant vil blive tilstillet vor Minister der. Den første af disse, der fandt Sted i Garnisonskirken, overværedes af hele Kongehuset, for hvem og det danske Gesandtskab Pladser vare holdte aabne i Choret. For denne Concert, der fandt Sted Mandagen den 8de, vare de danske Herrer indbudte til det kgl. Taffel.
Viborger Samler, 1848-05-20
Den 9de gav den norske Statsminister Due en Fest fordem og udbragte ved Slutningen af Samme en hjertelig og smuk Skaal for den danske Nation og den danske Konge, som han bad Kammerherre Bille modtage, for den tappre danske Armee, som han henvendte til de tilstedeværende danske Officierer, og endelig for de ædle og opoffrende danske Qvinder, der ved deres Adfærd bidroge saameget til at opflamme Nationens Mod og Begeistring, hvilken han bad Fru Bille modtage. Onsdag Morgen, vare de danske Officierer indbudte af Hs. K. H. Kronprindsen til at besee Gardens Caserner, hvor de modtoges af Høistsamme selv og Prinds Gustaf. Samme Aften havde Kongen, for at vise Studenterne fra Upsala sin Tilfredshed med den af dem udførte Demonstration, indbudt dem Alle til at overvære Forestillingen i det kgl. Theater, hvor ogsaa det danske Gesandtskab var indbudt og anviist en Loge ved Siden af den kongelige. Dettes hele Modtagelse var saa hjertelig, som om det snarere var optagen i en Vennekreds end fremstillet ved et Hof. Om Torsdagen forlod Capitain Harbou Stockholm for at overbringe Budskab hertil om den svenske Regjerings Beslutning. General Oxholm forblev der, for at undertegne Tractaten. Dette kunde nemlig ikke skee strax, da man maatte vente paa, at det kongelige Forslag om en overordentlig Credit antoges af Rigets Stænder. Statsudskuddet havde eenstemmig uden Discussion bifaldt det, og det var ligeledes antaget i Borger- og Præstestand, medens Adel- og Bondestand havde forlangt det paa Bordet, men man antog, at det der vilde blive forhandlet og antaget den 11te, og umiddelbart derefter skulde Tractaten undertegnes. Kong Oscar agter, saasnart Gangen af Rigsdagens Forhandlinger tillader det, at begive sig til Skaane for at paaskynde Udrustningerne og være i Nærheden af sin Hær, han vil da formodentlig ogsaa gjæste Kjøbenhavn. Hans 3 ældste Sønner skulle følge Hæren og Flaaden. – Tractaten er nu afsluttet og General Oxholm den 16de De, kommen tilbage. (Fædl.) Den svenske Regjerings Forlangende om 2 Mill. til Krigens Førelse er nu ogsaa af Ridderskabet og Adelen samt af Bondestanden efter nogen Discussion blevet antaget resp. med 194 Stemmer mod 49 og med 49 mod 16. (Bl. T.)¬
Viborger Samler, 1848-05-20
J Kong Oscars Reskript til det hemmelige Stænder udskud om Bevillingen af de 2 Mill. til Krigens Førelse hedder det: En nødvendig Forsigtighed fordrer, at man ei er uforberedt paa de Begivenheder, som kunne opstaae, og især kunne de seneste Tildragelser i et Naborige, der er Gjenstand for den svenske Nations varme Deeltagelse, kræve, at Sverrig, ved Siden af at beskytte sine egne Jnteresser, ikke undlader at give Naboriget Danmark den derfra begjærte Understøttelse."
Viborger Samler, 1848-05-20
Sverrigs Bistand vil ikke indskrænke sig alene til 15,000 Mand, men som Reserve vil der i Skaane tillige blive opstillet 24,000, der, naar det gjøres Behov, skulle være rede til at komme over. (Flopst.)
Viborger Samler, 1848-05-20
Det kgl. danske Generalconsulat i Norge bekjendtgjør under 12te Mai, ifølge Jndberetning fra den danske Viceconsul i Christianssand, at der paa Høiden af denne Byer seet en sortmalet Skonnert i Følge med tvende Jagter og en Slup, som krydsede under Landet, uden at Flag eller andet Mærke var synligt, hvorfor Consulatet paa Grund af Skonnertens mistænkelige Udseende advarer de i norske Havne værende danske Skippere om at være paa deres Post, da Skonnerten efter al Rimelighed er en tydske Kaper og de medfølgende Jagter og Sluppen danske Priser. (Fædrel.)
Viborger Samler, 1848-05-20
Aftenbl." beretter efter en Reisende, at det svenske Armeecorps under General Cederstrøm i Løverdags var saavidt samlet, at det var beredt til med 24 Timers Varsel at begive sig hvorhen det skulde være.
Viborger Samler, 1848-05-20
J Løverdags ankom Hs. Exc. Overhofmarschal v. Levetzau fra St. Petersborg og medbringer meget gunstige Efterretninger. (Fædrl.)¬
Viborger Samler, 1848-05-20
J Øresundsposten for i Løverdags berettes fra Landscrona, at Oberstl. Søderberg som Generalintendant for den Armee, der skal sammendrages i Skaane, er ankommen dertil. Leirpladsen udstikkes deels paa Fælleden, deels paa Fæstningens Udenværk. Udskibningen af de fleste Tropper siges at skulle skee fra Landscronas Havn. (Hels. A.)
Viborger Samler, 1848-05-20
Som vi erfare, er der fra den franske Regjering indløbet Tilbud om at levere os 20,000 Geværer. Dette Tilbud, der vidner om de Franskes venskabelige Sindelag, er ikke indløbet gjennem Capt. Raasløs, der, som bekjendt, i langsommelig Tid har opholdt sig i Frankrig og Belgien, uden at man hidtil har sporet nogen Frugt af hans Virksomhed, men gjennem en herværende Franskmand. (Fp.)
Viborger Samler, 1848-05-20
Saavel svenske som norske Blade indeholde Beretninger om hvorledes Sympathierne for de Danske paa forskjellige Maader mere og meere gjøre sig gjældende i Brødreriget.
Viborger Samler, 1848-05-20
Det for indsamlede frivillige Bidrag kjøbte Dampskib Sverrig" indtraf i Tirsdags til Kbhavn.
Viborger Samler, 1848-05-20
Orlogsdampskonnerten "Hekla", command. af Capt.Lieutn. Kobe, afgik sydpaa den 13de Mai om Aftenen. Dampskibet "Caroline Amalie", com. af Premierlieutn. H. H. St. Grove, afgik til Sønderborg den 14de Mai, bugserende nogle Kanonbaade. (Flyst.)
Viborger Samler, 1848-05-20
Marineministeriet har ved Bekjendtgjørelse af 13de ds. bragt til offentlig Kundskab, at fra den 16de Mai blive ikkun følgende Havne blokerede: Svinemunde, Wolgast og Cammin, Kiel med den slesvigske Kanals Udløb ved Holtenau. Dette er meddeelt de venskabelige og neutrale Magters Repræsentanter ved Hs. Majestæts Hof, og denne Bekjendtgjørelse vil ved Passagen igjennem Sundet og Belterne blive tilstillet ethvert Skib af Sund- og StrømToldkamrene. Forinden ny speciel Bekjendtgjørelse derom udgaaer, ere ingen andre Havne at ansee som blokerede.
Viborger Samler, 1848-05-20
Statsminister Lehmann indtraf i Tirsdags tilbage til Kbhn.
Viborger Samler, 1848-05-20
Efter et i Kjøbenhavn den 17de Mai om Eftermiddagen udbredt Rygte skulde nye Blodudgydelser have fundet Sted i Berlin, hvorfra Kongen var flygtet.
Viborger Samler, 1848-05-20
Af et Brev i Fædrelandet, dat. Hovedqvarteret Odense den 13de Mai, sees, at General Wrangel, skjøndt General Hedemanns liberale Tilbud om alle Krigsfangers gjenstdige Udvexling i lige Grad tiltaler hans Ønsker og hans Følelser, i sit Svar har gjort yderligere betingelser, som man umuligt kan gaae ind paa. Han giver saaledes Ordet Krigsfange, den hidtil ukjendte Udstrækning, at de skulde indbefatte de holsteenske, fornemmelig de af de Danske fra Holsteen og Slesvig bortførte Jndivider og forlanger at de udleverede Fanger af begge Armeer ikke skulde have Lov til at tjene meere og at Officererne skulde borge derfor med deres Æresord. General Hedemann har i denne Anledning under 13de de over Als tilskrevet den fjendtlige General et smukt og værdigt Brev (han skriver blandt andet, at han ikke forstaaer hvorledes det kan ansees passende og retfærdigt endnu bestandig at holde Officerer i Fangenskab, der inden Krigens Udbrud have erklæret ikke at ville bryde den Eed, de have svoret deres Konge, – en Adfærd, der er saa meget mere paafaldende, som den danske Regjering ikke har formeent nogensomhelst holsteensk Embedsmand, før Krigens Udbrud at vende tilbage til Holsteen), hvori han som Basis for Fangernes Udvexling nu etablerer følgende Betingelser: 1) De af den saakaldte provisoriske Regjering for Krigens Udbrud med List fangne Officerer løslades uden videre. 2) Af de efter Krigens Udbrud gjorte Fanger udvexles Soldat mod Soldat, Underofficeer mod Underofficeer o. s. v. eller to Mand mod en Underofficeer, tre Mand mod en Lieutenant, fire Mand mod en Capitain og saa fremdeles. 3) Forpligtelse til ikke meer at tjene under Krigen kan ikke paalægges de Udvexlede. 4) Det er en Selvfølge at fødte Slesvigere mellem de af os gjorte Fanger ikke kunne være Gjenstand for Udvexling."¬
Viborger Samler, 1848-05-20
Man vil i Kjøbenhavn med Bestemthed vide, at den preussiske Overgeneral er kaldt tilbage til Preussen, forat commandere Armeen paa Rigets østlige Grændse. (Fp.)
Viborger Samler, 1848-05-20
Til Embedsexamen for Lærere ved de lærde Skoler indstillede sig i dette Foraar tvende Candidater, af hvilke Hr. Chr. R. S. Listow erholdt Land. og Hr. J. C. P. Seidelin Haud, illand. (Berl. Td.)
Viborger Samler, 1848-05-20
Den lægevidenskabelige Examen er, ifølge Ugeskrift for Læger, i dette Foraar bleven bestaaet af følgende Candidater: R. Schmidt, G. F. N. T. Karstens, P. N. Aalborg og H. B. Westergaard, Laud.; J. P. Laurent, H. P. B. Satterup, J. P. Busch, C. U. Nyborg, T. Castberg, J. Clausen, Haud illand. m. gr.;J. P. Sehestedt, Haud illand. 2d. gr. Der havde indstillet sig 13 Candidater, men to forlode Examen under dennes mundtlige Deel.
Viborger Samler, 1848-05-20
Pharmaceutisk Examen i Aaret 1848, P. H. Hansen, Laudabilis; H. Augsburg, J. T. Lange og J.B. Smith Haud illandabilis; H. N. S. Bekker, F.W. B. Svendsen og J. A. C. Woldike Non conten.
Viborger Samler, 1848-05-20
Ved den i Mandags foretagne Trækning af det 101ste Classelotteries 3die Classe ere de større Gevinster faldne saaledes: i Gevinst paa 6,000 Rbd. paa Amben: 87-199. 1 dito paa 4000 Rbd. paa Amben 1431. 10 Gevinster paa 1000 Rbd. paa Amberne: 492263, 68263, 11431, 199. (4,000 Rbd., faldt i Gethers Collection; paa Am den 24261 vandtes 100 Rbd. i Collectionen i Viborg).De udkomne Bagtal ere: 105. 114. 131. 150. 161.
Viborger Samler, 1848-05-20
De roeskildske Stænders Comitee-Betænkning over den kgl. Proposition angaaende de nye Skatter og rentebærende Creditbevisers Udstædelse fandt Betænkeligheder i Udstædelsen af nye Circulationsmidler ved Siden af Nationalbankens Sedler, og tvivlede ogsaa paa, at Emisioner af disse Sedler kan bestaae med Bankens Privilegier. Et Medlem var derfor fremkommet med et Lovforslag om Optagelsen af et Laan hos Banken af 4 Mill. Rbd., og til Sikkerhed herfor at give Banken deels i haandfaaet Pant af samme Summa og deels ved en aarlig Jndtægt af 400,000 Rbd. af Landskatten, som Banken selv skulde opkræve paa samme Maade, som nu skeer med de 2/3 Bankrenter. Banken skulde dernæst faae Tilladelse til at sætte 4 Mill. Sedler i Omløb, som efterhaanden igjen inddrages, eftersom Afdragene indkomme igjennem Landskatten. Den nye Krigsskat vilde derved blive betydelig nedsat, til (Berl. Tid.) omtrent 1,400,000 Rbd.
Viborger Samler, 1848-05-20
Biskop Faber i Odense er afgaaet ved Døden.
Viborger Samler, 1848-05-20
(Af et Brev i Berl. Tid., dat. Sønderborg den 10de Mai.) Den 8de vendte vore Tropper omtrent Kl. 3. Eftermiddag tilbage fra Expeditionen til Sundevit; vi havde ingen Døde, men 2 let Saarede. Som man sikkert erfarer, skal Fienden denne Dag have ført paa Vogne til Gravensteen henved 60 Døde og Saarede. Vore Bombebatterier virke med megen Sikkerhed 3000 Alen ud i Terrainet. Jgaar og idag have vi ligeledes harcelleret Fjenden til ud paa Eftermiddagen, understøttede af Briggen "Mercurius", en Kanonjolle, ført af Lieutenant (kgl. Skuespiller) Holst og vore Bombebatterier. Af 12te Bataillon, som idag besatte de yderste Gjærder, er en Undercorporal skudt gjennem Brystet og døde strax. En Menig er betydeligt saaret. Vort Tab har saaledes i disse 3 Dage været meget lidet, uagtet de mange tusinde Skud som Fjenden ødslede med; Terrainet begunstigede ogsaa vore Stillinger, og Folkene vidste vel at benytte det til Værn og Forsvar. Det fortræffelige Værk ved Brohovedet er nu fuldendt og vil i paakommende Tilfælde være af megen Vigtighed. Sønderborg, den 12te Mai. Allerede før Kl. 3.
Viborger Samler, 1848-05-20
imorges hørtes fra de i Sundet ved Arnkielskov stationerede Kanonbaade en svær Kanonade imod Fjenden, der var ifærd med at opkaste et Batterie paa den anden Side af Sundet i Nærheden af Sandbjerg. Kartætscherne gjorde her, som sædvanligt, en ypperlig Virkning, Fjenden maatte omsider opgive sit Arbeide og med sikkert betydeligt Tab. trække sig tilbage. Jgaar Eftermiddags, da han med nogle bag et Gjærde i Nærheden af Randersgaard opplantede Feltkanoner forsøgte at bortskræmme vore paa et Batteri arbeidende Soldater, gik det ham ikke et Haar bedre. Forresten skulle ogsaa Kanonbaadene have lidt Noget og nogle Matroser være blevne saarede ved disse Affairer. (Sønderb. Ugebl.)
Viborger Samler, 1848-05-20
Fra Svinemunde skrives af 7de Mai, Aften: Efterat den herværende engelske Viceconsul igaar havde erfaret, at Jndtrædelsen af Blokaden for Svinemunde var fastsat til 2den ds., har samme protesteret mod Commandeuren af den danske Fregat Havfruen, at have tilbageholdt de tidligere og den 1steds, indtrufne Skibe Erquisite" og "Margaretha Skelly fra at indløbe i Havnen, og end videre forlangt, at Terminen for neutrale Skibe prolongeres til 14de. J Følge heraf ere idag begge disse Skibe frigivne og med Dampbaadens Hjælp indkomne her. Ligeledes er Terminen for uhindret Afgang af alle neutrale Skibe prolongeret til 20 ds. 15 Skibe, som endnu ligge paa Rheden, maae afseile til imorgen Kl. 8. (Hp. A.)J forrige Uge arresterede Slesvigholstenerne en Flensborger Skipper ved Navn Thomas Thorsen, der fandtes i Besiddelse af et af Capt. Dirckink-Holmfeldt udstedt Beviis for at Skipperen havde ydet ham god Tieneste som Lods. - J Haderslev udkommer siden 7de Mai en slesvig-holsteensk Avis i det danske Sprog under Titel af "Nordslesvigsk Tidende", der skal bekæmpe "Dannevirkes Jndflydelse. – De af andre Blade angivne 15000 Preussere, som atter skulle være rykkede ind i Slesvig, reducerer sig til et lille Antal preussiske Artillerister, nogle Lavetter, Munitionsvogne o. s. v.
Viborger Samler, 1848-05-20
Det hedder, at Preusserne have stukket en Kone ihiel i Pjedsted, en By i Nærheden af Fredericia. De nærmere Omstændigheder ved denne Begivenhed ere os ubekjendte. (Dv.)¬
Viborger Samler, 1848-05-20
J Hamborg er man beskjeftiget med at udruste Krigsskibe eller rettere med at armere Coffardi- og Dampskibe.
Viborger Samler, 1848-05-20
- J Danzig vil man forsøge med Amazone" og et fransk bevæbnet Handelskib at angribe Havfruen Om de fjendtlige Troppers Besøg paa Classonsborg hedder det i "Rkbing. Av.": "Da Banden kom tæt tilClassonsborg gjorde den Holdt, ladede skarpt, satte Sikkerhedsposter ud rundt omkring, og foer derpaa i strakt Carriere til Classonsborg. Ankommen der blev Fabrik eieren Hr. Classon spurgt, om han ikke havde paatage sig Leverance af Klæde og færdigsyede Kapper til den danske Regjering. Dertil svarede han jo, men at Oplaget af det Klæde, Regjeringen brugte, var afsendt og at han ikke nu havde mere end hvad der sad i Maskinerne samt at alle færdige Kapper ligeledes vare afsendte. Bandens Anfører, en Ritmester Buchwald, beordrede en Undersøgelse og bemægtigede sig alt det Klæde, der forefandtes ved Fabrikken, med Undtagelse af det, der var sort eller bruunt, hvilket man lod ligge. Jkke alene det Klæde dervar færdigt blev taget, men ogsaa hvad der endnu var i Pressen, Decarteermaskinen og Væven borttoges. Eieren anslaaer sit Tab til imellem 2000 og 3000 Rbd. Tvende af Hertugen af Augustenborgs Sønner vare med paa dette smukke Tog. Viborg, den 20de Mai. Fjenden skal have tilladt sig, rigtignok kuns for nogle Timer eller i meget kort Tid, at arrestere Herredsfogderne Quistgaard i Kolding og Holk i Fredericia, for at undersøge de ved disses Contoirer værende Papirer, hvoraf udtoges Kørselslisterne saavelsom de forefundne Qvitteringer, meddeelte af dem, der havde modtaget Vaaben i Bevaring. Efter disse Qvitteringer har Fjenden forlangt sig udleveret bemeldte Vaaben og er der paa Veien imellem Fredericia og Veile seet flere Vogne læssede med Landstormsvaaben, Landser og deslige. Jblandt de preussiske Tropper er Mandstugten fortrinlig og Officererne beklage at være førte imod et Land, der ikke har fornærmet dem, og i en Strid hvor ingen Ære er at vinde. Langt hellere ville de have forblevet i Hjemmet, hvor deres Kræfter Dag for Dag meere og meere behøves. Kommer man fra Fredericia og Kolding, hvor der kuns er preussiske Tropper, til Veile – hvor Besætningen er Slesvig-Holstenere – viser der sig en kjendelig Forandring. Mandstugt er der jo vel, men man kan ikke andet end blive opmærksom paa at Tonen blandt Tropperne er mindre end god. Frækhed og Forknythed er fremtrædende iblandt dem. Respectforholdet viser sig tydeligt ikke at være grundet paa Agtelse, og hvorledes skulde det ogsaa være anderledes; thi de Menige dersteds blandt Slesvig=Holstenerne, kunne jo ikke komme til anden Erkjendelse, end at deres Ledere ere Forrædere.
Viborger Samler, 1848-05-20
J Kolding har Fjenden forlangt 6000 Pd. Bindsaalelæder, og det der deraf, efter anstillet Undersøgelse, fandtes, blev taget i Beslag. Senere skal sammesteds være fordret 2000 Skjorter, men det vides ikke, om ogsaa disse ere leverede. – Fjenden har i de sidste Dage viist sig paa forskjellige Steder i Bjerre Herred, den 18de endog ved Møgelkiær og Boller.
Viborger Samler, 1848-05-20
Dagsposten var ikke indtruffen ved Avisens Slutning Kl. 12. Armeerbefaling, den 15de Mai. Paa mit desangaaende nedlagte allerunderdanigste Forslag har Hs. Majestæt Kongen under 12te Dennes allernaadigst resolveret nogle Modificationer i den nu reglementerede Uniformering, hvilke have til Hensigt, at føre Uniformen nærmere til den daglige Klædedragt, for at gjøre det muligt for Soldaten selv at medbringe og bruge den for ham bestemte Uniform, i hvilket Tilfælde der da vil blive godtgjort for det daglige Slid paa Vaabenkjole, Klædestrøie, Kirseisburer og Felthue: Paa Krigsfod: Paa Fredsfod. for en Underofficier 3 1/2 s. for en Menig 2 1/2 s., hvilken Godtgjørelse, naar ikke alle de hernævnte Munderings stykker medbringes, formindskes i Forhold som flere eller færre af disse medbringes og bruges. Uniformeringen bestemmes da for Fremtiden til en kort Frakke eller Vaabenkjole, med Omklapning og Knapper, saaledes som nu foreskrevet, men saa fuldkommen at en tilstrækkelig vare Beklædning kan bæres under samme; for samtlige Vaabenarter med Undtagelse af Jægerne af mørkeblaae Farve, for Jægerne mørkegrøn; mørkeblaae Beenklæder for Jngenieurtropperne og Artilleriet, lyseblaae for Cavalleriet og Jnfanteriet, mørkegrønne for Jægerne: Felthue af saakaldet ungersk Facon med Nationalcocarde, mørkeblaae for Jngenieur og Artilleriet, lyseblaae for Cavalleriet, og Jnfanteriet og mørkegrønne for Jægerne. Escherning.
Viborger Samler, 1848-05-20
Udnævnelser. Under Justitsministeriet er under 9de Mai skeet følgende Avancement: Fuldmægtig Cancellisecretair C. B. A. Dahl. beskikket til Contoirchef; Cancellisterne J. A. F. de Jonquieres, Capt. L. A. Cramer og C. M. Møller beskikkede til Fuldmægtige, samt Volontairerne Candidati juris S. A. Koefoed og F. Meyer udnævnte til Cancellister. Under f. D. er forhenværende Copiist ved Gouvernementet i Fyen, Kammerjunker J. M. G. Bülow beskikket til surnummerair Cancellist under Justitsministeriet, samt Cancellist under samme Ministerium C. Fischer, udnævnt til tillige at være Cancellist ved Generalprocureur forretningerne.
Viborger Samler, 1848-05-20
Ved Tallotteriets Trækning i Kjøbenhavn, den 16de Mai, udkom: Nr. 8. 66, 11. A. 32.
Viborger Samler, 1848-05-20
Paa 4de Søndag efter Paaske prædiker Hr. Pastor Bruun, i Domkirken; i Søndresogns Kirke Hr. Pastor Hindberg.
Viborger Samler, 1848-05-20
AVERTISSEMENTS. Undertegnede er flyttet fra Vestergade til Hjultorvet i det af Vognmand Finderup forhen beboede Sted. Viborg, den 15de Mai 1818. J. Hallberg, Spekboker.
Viborger Samler, 1848-05-20
Et Par gode gamle Heste ønskes solgt af P. C. Dige i Skive. Dette Blads udenlandske Artikel redig af Adjunct Reis, den indenlandske af 5 Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-05-22
Skifte-Tidende. Vivor Forsendes med Brevposten i Danmark og Hertugdømmerne. Mandagen den 2. Mai 1848. 76 Aarg. Nr. 86.